**Voising** je slovenská a'cappella vokálna skupina, spievajúca prevažne populárne piesne svetových, ale i slovenských hviezd, bez použitia hudobných nástrojov. V ich repertoári sa nachádzajú aj jazzové štandardy či skladby klasickej hudby. Slovenskú vokálnu skupinu tvorí šesť spevákov. Skupina pravidelne vystupuje na scénach na Slovensku i v zahraničí. Má za sebou viacero vystúpení v televíznych programoch a živých prenosoch.

História
--------

### Vznik a pôsobenie

Acappella Voising live
A´cappella Voising vznikla v septembri 2018, keď nadviazala na niekoľkoročnú spoluprácu jednotlivých členov v rôznych vokálnych zoskupeniach (účinkovanie v Divadle Andreja Bagara v Nitre v predstaveniach Gazdiná roba (2014-2017), Jánošík (2017-2018), ale aj realizácia slovenského dabingu v rozprávkach ako Hľadá sa Dory (2016), Kráska a zviera (2017), Coco (2017), Piadinôžka (2018), Návrat Mary Poppins (2018), Ralph búra internet (2018).

V začiatkoch svojho pôsobenia sa skupina Voising zúčastnila medzinárodného a'cappella festivalu Zoom+, zborového festivalu v Chorvátsku a Czech Choir Festival v Hradci Hrálové, kde jej členovia absolvovali vokálny workshop s hviezdou a'cappelly King's Singers – Paulom Phoenixom. V roku 2018 tiež účinkovali na odovzdávaní filmových cien IGRIC v televízií RTVS, či v relácii Chart Show, kde uviedli acapella verziu známej piesne skupiny Maroon 5 – Sugar. Odvtedy Voising odspievali desiatky koncertov doma i v zahraničí. V roku 2019 členovia Voising pracovali na slovenskom dabingu v rozprávkach *Aladin*, *Leví kráľ* či *Ľadové kráľovstvo 2*.[chýba zdroj]

V roku 2020 skupina začala s budovaním celkom nového repertoáru. Pravidelne spolupracovala s Ester Wiesnerovou, ktorá vytvorila niekoľko a´cappella aranžmánov pre toto zoskupenie. V máji 2020 sa skupina Voising spojila so slovenskou herečkou a speváčkou Luciou Vráblicovou, s ktorou naspievali známu slovenskú pieseň Jara Filipa a Milana Lasicu Čerešne a vystúpili s ňou v TV JOJ. Následne na to vydali videoklip s populárnou piesňou od Maroon 5 - Memories v ich podaní. V novembri 2020, spoločne so spevákom a výhercom súťaže X Factor vydali Vianočnú pesničku, autorskú skladbu Petra Bažíka a textára Ruda Rusiňáka. Počas obdobia pandémie Covidu-19 skupina vydala ďalšiu vianočnú pesničku s názvom Slovák Karol Mädlí. 

Na prelome rokov 2020 a 2021 sa skupina rohodla spraviť klip prispôsobený covidovej situácií s názvom Don't stop me now od kapely Queen. Počas, obdobia pandémie COVID-19, kapela Voising prišla s myšlienkou podpory sluchovo znevýhodnených detí na Slovensku, pričom začali spolupracovať s občianskym združením Nepočujúce dieťa. Pieseň Tri slová sa stala titulnou piesňou kampane na podporu rodín s deťmi so sluchovým postihnutím. Voising spolu s ďalšími skoro tridsiatimi umelcami naspievali pieseň z muzikálu Neberte nám princeznú. Hlasom kampane sa stal Robert Roth.[chýba zdroj]

Ďalším klipom, ktorý skupina Voising vydala, chceli členovia skupiny vzdať hold seriálovým Priateľom.

Ďalšími počinmi skupiny sú cover verzia známej tradičnej vianočnej piesne Deck the Halls, ktorú skupina zaradila aj do svojho koncertného repertoáru, ako aj prvé dve autorské skladby, ktorými sú pieseň s názvom *VOTA* a túto informáciu uchopilo veľa informačných zdrojov na internete. a pieseň *Najkrajší dar* (autor hudby Adam Hudec), ktorá upozorňuje na dôležitosť sebalásky. Obidve autorské piesne skupina predstavila v rannej televíznej relácii Teleráno, ako aj v Slovenskom rozhlase.

Členovia
--------

V januári 2023 mala skupina týchto členov:

* Viktor Nižník - tenor
* Veronika Oláh Šebeňová - alt
* Milena Čief Majerová - mezzosoprán
* Tomáš Benjamín Nižník - beatbox/perkusie
* Rado Tomeš - bas
* Katarína Fojtíková - soprán

Tvorba
------

* *Čerešne* - Voising feat. Lucia Vráblicová
* *Memories* - Voising (Maroon 5 a'cappella cover)
* *Vianočná pesnička* - Voising feat. Peter Bažík
* *Slovák Karol Mädlí* - Voising (zmes kolied)
* *Don't stop me now* - Voising (Queen a'cappella cover)
* *Tri slová* - Voising feat. populárne celebrity Slovenska
* *I'll be There for You* - Voising (The Rembrandts a'cappella cover)
* *Deck the Halls* - Voising (a'cappella cover)
* *VOTA* - Voising (autorská pieseň)
* *Najkrajší dar* - Voising (autorská pieseň)

Referencie
----------

1. ↑   *O nás* [online]. [Cit. 2023-01-22]. Dostupné online.
2. ↑   *Včera vyhlásili laureátov 29. Igrica 2018* [online]. www.filmpress.sk, [cit. 2023-01-22]. Dostupné online.
3. ↑   *CHART SHOW Voising - Sugar (Maroon 5) | Chart Show | Relácie A-Z | Archív Markíza* [online]. videoarchiv.markiza.sk, [cit. 2023-01-22]. Dostupné online. (po česky)
4. ↑   *Lucia Vráblicová skvelo spieva! Pozri si krásnu verziu legendy Čerešne, ktorú naspievala s acappelou Voising* [online]. Rádio Expres, 2020-11-04, [cit. 2023-01-22]. Dostupné online.
5. ↑  REDAKCIA/LF. *Lucia Vráblicová zaspievala legendárnu skladbu Čerešne: Z TOHTO budete mať zimomriavky!* [online]. www.joj.sk, [cit. 2023-01-22]. Dostupné online.
6. ↑  NIŽNÍK, Viktor. *Peter Bažík prináša Vianoce so skupinou Voising* [online]. www.radioviva.sk, [cit. 2023-01-22]. Dostupné online.
7. ↑   *Skupina Voising má nový klip* [online]. Pravda.sk, 2021-09-27, [cit. 2023-01-22]. Dostupné online.
8. ↑   *Hosť DRS: Voising (a cappella) /live music/* [online]. rtvs.sk, [cit. 2023-01-22]. Dostupné online.
9. ↑   *Teleráno - Dnes sme vstávali s Acapella Voising. 🎤 V ich repertoári nájdete nájdete najväčšie svetové hity. ☺️ Sú úspešní na Slovensku aj v zahraničí. #telerano #tvmarkiza | Facebook* [online]. www.facebook.com, [cit. 2023-01-22]. Dostupné online.
10. ↑   *A cappella Voising zverejnila svoju prvú autorskú pieseň s názvom Vota* [online]. hudba.zoznam.sk, [cit. 2023-01-22]. Dostupné online.
11. ↑   *Prihlásenie na Facebook* [online]. Facebook, [cit. 2023-01-22]. Dostupné online.
12. ↑   *O nás* [online]. [Cit. 2023-01-22]. Dostupné online.
13. ↑   *Členovia* [online]. [Cit. 2023-01-22]. Dostupné online.

Externé odkazy
--------------

* Oficiálna stránka